
Утвърждавам:

Владислава Цанева…………………

Директор
ПРАВИЛНИК НА УЧЕНИЧЕСКИЯ УЧИЛИЩЕН СЪВЕТ / УУС /

І. ОБЩИ УСЛОВИЯ
    1. УУС е форма на самостоятелна организация за самоуправление на учениците.

    2. УУС работи в съответствие с нормативните и поднормативни актове на МОН, училищния правилник и училищните планове.
    3. УУС е под ръководството на Педагогическия съветник и учители консултанти, които се избират в началото на учебната година.

    4. Решенията на УУС имат препоръчителен характер и учениците сами преценяват да се включат ли в предложените инициативи.
    5. Всеки ученик има право да внесе предложения за определени инициативи или мероприятия в УУС, независимо дали е негов член, както и да поиска подкрепа за реализирането на предложените идеи.

    6. Пред УУС с предложения и инициативи могат да излизат училищното ръководство, педаг. съветник и учителите консултанти. Същите нямат глас при вземането на решения.
   7. Когато ученик, група ученици, или паралелка са поели ангажимент за осъществяването на дадена инициатива, те имат моралната отговорност за нейното реализиране.

ІІ. ОСНОВНИ ЦЕЛИ НА УУС
   1. Активно участие на учениците в демократизацията и утвърждаването на УВП в училището и издигане на авторитета посредством обединяване на усилията на учениците, училищното ръководство, държавните и общински органи и законоустановените неправителствени органи и организации.

   2. Превръщането на УУС в център за инициативи в социалния живот на общоучилищния  колектив.
   3. Даване възможност на всеки ученик да поема конкретни отговорности и да участва в процеса на управление и самоуправление.

   4. Популяризиране постиженията на учениците от училището в различни области и дейности. 

   5. Създаване на условия за формиране на „банка” за идеи, инициативи и средства, които да помагат за реализирането на учебните и извънучебни дейности.
ІІІ. ИЗГРАЖДАНЕ
1. УУС включва представители от всеки клас на училището /V – XII/ и се ръководи от председател, двама заместник председатели и секретар.
Изборът им се осъществява от Ученическия съвет чрез явно гласуване и при наличие на 51% от гласувалите „За“ от присъстващите членове.

2. Председателят се избира на общо събрание на ученическия съвет за една учебна година.

3. За представител на УУС не може да бъде избран ученик с допуснати над 5 отсъствия по неуважителни причини или със санкция, наложена от педагогическия съвет за нарушения на учелещния правилник през изминалата учебна година.

4. Секретарят присъства на срещите на УУС и води протокол, който се съхранява в рамките на учебната година.

5. По преценка на директора на училището председателят и заместник председателите на УУС могат да участват в заседание на педагогическия съвет.
6. Трима представители на УУС участват в състава на координационния съвет за превенция на училищния тормоз.

ІV. ФУНКЦИИ НА УЧЕНИЧЕСКИЯ УЧИЛИЩЕН СЪВЕТ

1. Мотивира учениците да участват активно в процеса на вземане на решения, касаещи училищния живот и ученическата общност;

2. Посредничи в разрешаването на възникнали проблеми свързани с организацията и протичането на учебния процес или на извънкласните дейности;

3. Изразява и защитава интересите на учениците пред училищното ръководство и на заседания на Педагогическия съвет.

4. Правят предложения пред училищното ръководство за разглеждане на проблеми, касаещи училищната общност.

5. Вземат отношение при разрешаване на конфликти в класа си, като изказват мнение и предлагат решение на проблема, което останалите ученици от класа гласуват.

6. Проучват интересите на учениците и съдействат за организиране на дейности за удовлетворяването им.

7. Съдействат за подобряване на училищната среда.
8. В своята дейност, учениците се подпомагат от педагогимческия съветник, който координира и подпомага работата му и класните ръководители в процеса на избор на УУС.

V. ПРАВА И ЗАДЪЛЖЕНИЯ

     1. Права на ученическите представители:

· Да изразяват позиция по всички въпроси, отнасящи се до училищния живот.

· Да защитават интересите на съучениците си пред училищното ръководство и на заседания на Педагогическия съвет.

· Да бъде посредник при разрешаване на конфликти.

· Да участват в благотворителни и дарителски акции, културни прояви и други дейности по негова инициатива, свързани с провеждане на национални и регионални кампании като например „Българската Коледа“.

    2. Задължения на ученическите представители:
· Да познават и спазват Правилника за дейността на училището.
· Да представят обективно и аргументирано становище на своите съученици по даден въпрод, дори и когато то е в противоречие с тяхното.
· Да представят точно и навреме актуална информация за училищния живот, както от учениците към учителите, така и от учителите към учениците.
· Да търсят среща с учителите и Ръководството на училището винаги, когато възникне важен за учениците проблем.
· Да участват в ежемесечните срещи на УУС, за да обсъждат актуални теми и проблеми, да разработят позиция и план за действие.
VІ. ПРИ ОСЪЩЕСТВЯВАНЕ НА ДЕЙНОСТТА СИ   УЧЕНИЧЕСКИЯ УЧИЛИЩЕН СЪВЕТ СИ ВЗАИМОДЕЙСТВА С:

· Училищното ръководство и Педагогическия съвет;

· Педагогическия съветник и представител на училищното настоятелство;

· Класните ръководители и учители;
· Ученически съвети и парламенти на други училища;

· Извънучилищни държавни и неправителствени организации имащи отношение към образованиетои възпитанието на подрастващите.

П    Л    А    Н

за  работата на Училищния ученическия съвет за учебната 2026/2027 г.

           І. Същност и общи положения на Училищния ученическия съвет/УУС/.

           От изключителна важност е учениците да бъдат пълноценни участници

             в живота на училището. Необходимо е целенасочена работа в посока децата 

             да предлагат идеи за обогатяването му, което ги поставя в активна позиция

             и поражда самочувствие, че имат качества да бъдат партньори в 

             организацията и управлението на своето училище. Това може да стане с помощта на УУС.

1. УУС е форма на самостоятелна организация за самоуправление на учениците.

2. УУС работи в съответствие със ЗПУО, нормативните и поднормативни актове на Министерството на образованието, училищния правилник, училищните планове и програми.

3. УУС е под ръководството на Педагог. съветник и избрани от него учители.

4. Решенията на УУС имат препоръчителен характер и учениците сами преценяват да се включат ли в предложените инициативи.

5. Всеки ученик има право да внесе предложения за определени инициативи или мероприятия в УУС, независимо дали е негов член, както и да поиска подкрепа за реализирането на предложените идеи.

 6. УУС служи:
      - в защита правата и личността на ученика.

      - за връзка на ученическия съвет с общността.

      - за равноправно участие на ученици , родители и учители при решаването на проблеми.

             - за спазването на етиката между всички служители, учители и ученици в училището.

           ІІ. Обект на дейност на ученическия съвет :
1. Учебно – възпитателен процес.

2. Опазаве на училищното имущество.

3. Организиране живота на учениците в училище.

4. Права и задължения на учениците.

          ІІІ. Цел :

                Чрез самоуправлението учениците да се научат да изразяват свободно своето мислене. Да  работят с убеждението, че вършат нещо полезно за себе си, училището и обществото. Ученическият съвет да бъде в помощ в работата на училищното ръководство и учителският колектив. Така ще се утвърди по-демократична система за разпределение на властта чрез увеличаване на упорните точки в управлението на училището. В интерес на училището е да се координират и синхронизират дейностите до постигане на пълноценно партньорство.

        ІV. Задачи :

            1. С цялостната учебно-възпитателна работа да се съдейства за придобиване на интелектуални умения, социална култура и гражданска компетентност, необходими за активен живот в динамично променящите се обществени отношения.

            2. Създаване на предпоставка за личностна мотивация на учениците за съзнателно и активно участие в учебно-възпитателния процес.

            3. Да се работи целенасочено за формиране у учениците на гражданско съзнание и социално поведение.

            4. Да приложи на практика интегрирането на разнообразни дейности в цялостен механизъм, който синхронизира усилията за организация и управление на училището.

      V. Дейности и мероприятия :
1. Изготвяне на календар за предстоящи събития.
2. Организиране на дискусии по теми, предложени от учениците.
3. Организиране на консултации ОТ ученици ЗА ученици.
4. Провеждане на анкети по актуални теми и изготвяне на презентации полезни за учениците от всички възрасти.
5. Изготвяне на график и осъществяване на дежурства с цел опазване на училищното имущество и предотвратяване на училищния тормоз.
6. Обмен на опит с други ученически съвети.

Календарен план за дейността на УУС
1. За подобряване на взаимоотношенията между ученици и ученици и учители:
· Да се създаде поща – „Споделете вашите проблеми“.

· Да се проведат анкети:

· Кое е най - интересното нещо, което ви се е случвало в час? /V – VII клас/

· Кога се чувствам най – спокойно в час?  /V – VII  клас/

· В чест на празника на училището да се проведе конкурс за  есе на тема „Идеалният ученик“.
2. За опазване и поддържане на училищното имущество:
· Организиране и контрол на дежурните ученици в съответния клас.

· Организиране на дежурни ученически звена от VIII – XII клас в помощ на дежурните учители.
· Да се организира конкурс за най – добре поддържана класна стая.
· Учениците, които най – често повреждат училищно имущество да бъдат предлагани за налагане на санкции.
· Ежемесечно да се организира от класовете почистване на класните стаи.
3. Организиране живота на учениците извън учебно време.
· Организиране на спортни състезания между класовете.
· Празник за деня на детето – 1-ви юни.

· Организиране посещение на театрални постановки.
4. Превантивни действия за борба с отрицателните явления / тютюнопушене, употреба на алкохол, упойващи средства, трафик на деца, СПИН, прояви на агресия/ :

· Провеждане на информационни кампании по тези проблеми.
· Във връзка със световния ден за борба със СПИН да се проведе беседа с учениците от VIII – XII клас на тема „Да поговорим за СПИН“.
· Във връзка със здравното образование,с учениците от VIII – XII клас да започне изпълнение на програмата „Живот или дрога – право на избор“.
